CELEX: 62017CN0139
Language: hr
Date: 2017-03-20 00:00:00
Title: Predmet C-139/17 P: Žalba koju je 20. ožujka 2017. podnio QuaMa Quality Management GmbH protiv presude Općeg suda (drugo vijeće) od 17. siječnja 2017. u predmetu T-225/15, QuaMa Quality Management GmbH protiv Ureda Europske unije za intelektualno vlasništvo

23.10.2017   
            
            
               HR
            
            
               Službeni list Europske unije
            
            
               C 357/2
            
         Žalba koju je 20. ožujka 2017. podnio QuaMa Quality Management GmbH protiv presude Općeg suda (drugo vijeće) od 17. siječnja 2017. u predmetu T-225/15, QuaMa Quality Management GmbH protiv Ureda Europske unije za intelektualno vlasništvo
   (Predmet C-139/17 P)
   (2017/C 357/02)
   Jezik postupka: njemački
   
      Stranke
   
   
      Žalitelj: QuaMa Quality Management GmbH (zastupnik: C. Russ, odvjetnik)
   
      Druge stranke u postupku: Ured Europske unije za intelektualno vlasništvo, Microchip Technology, Inc.
   
      Zahtjevi
   
   Žalitelj od Suda zahtijeva da:
   
               —
            
            
               ukine presudu Općeg suda od 17. siječnja 2017.;
            
         
               —
            
            
               poništi odluku četvrtog žalbenog vijeća EUIPO-a od 19. veljače 2015. (spojeni predmeti R 1809/2014-4 i R 1680/2014-4).
            
         
      Žalbeni razlozi i glavni argumenti
   
   Svoju žalbu protiv presude Općeg suda žalitelj temelji na sljedećim razlozima:
   Žalbom se ističe povreda članka 41. stavka 1. Uredbe o žigu (1). Opći sud pogrešno pretpostavlja da je intervenijent 9. travnja 2013. podnio pravilan zahtjev za registraciju promjene vlasnika i da je za to upotrijebio samo pogrešan obrazac. Zapravo se zahtjev odnosio na „promjenu imena ili adrese nositelja” za sve žigove (14) SMSC Europe GmbH te ga je EUIPO prema dopisu od 14. travnja 2013. tako i shvatio. Time je jasno da je Ured u potpunosti odbio zahtjev od 9. travnja 2013. i da je prihvatio samo zahtjev od 14. lipnja 2013. koji je podnesen nakon isteka roka za prigovor.
   Nadalje se u žalbi ističe povreda članka 8. stavka 1. točke (b) Uredbe o žigu. Ni odjel za prigovore ni žalbeno vijeće nisu ni u približno dovoljnoj mjeri ispitali određivanje relevantne javnosti. Ocjena vjerojatnosti dovođenja u zabludu ne može se izvršiti a da nisu određeni relevantna javnost i individualni razlikovni karakter za dotične pojedine proizvode i usluge. To vrijedi tim više pod pretpostavkom Općeg suda, a prema kojoj je sličnost dotičnih znakova za stručnu javnost – kojoj Opći sud ne pripada – „mala”.
   
      (1)  Uredba Vijeća (EZ) br. 207/2009 od 26. veljače 2009. o žigu Zajednice, SL 2009., L 78, str. 1. (SL, posebno izdanje na hrvatskom jeziku, poglavlje 17., svezak 1., str. 226.)